**PROFILÁCIA MATERSKEJ ŠKOLY**

Stupeň vzdelania – ISCED 0

Forma výchovy a vzdelávania – celodenná

Vyučovací jazyk – slovenský

Spôsob ukončenia výchovy a vzdelávania – 30.júna príslušného kalendárneho roka, spravidla v 6. roku života dieťaťa ak nie je odklad školskej dochádzky, na základe osvedčenia o absolvovaní predprimárneho vzdelávania v súlade s dikciou školského zákona.

Personálne zabezpečenie – 2 pedagogickí zamestnanci

 2 prevádzkoví zamestnanci

Zriaďovateľ- obec Pušovce

Vlastné ciele a poslanie výchovy a vzdelávania – Ovplyvňovať a rozvíjať:

* sebavedomie, aby dieťa malo pocit, že plne kontroluje a dokáže zvládnuť svoje pohyby, správanie i okolitý svet; malo by byť presvedčené, že keď sa do niečoho pustí, stretne sa jeho snaha s úspechom, a že mu dospelí v prípade potreby pomôžu,
* zvedavosť, pre pocit, že je dobré a zaujímavé sa dozvedieť nové veci, a že učenie je príjemné,
* vedieť konať s určitým cieľom, ovplyvňovať dianie a konať vytrvalo a uvedomovať si vlastné schopnosti,
* sebaovládanie, aby dieťa vedelo prispôsobovať a ovládať vlastné správanie spôsobom zodpovedajúcemu veku; malo povinnosť pre vnútornú kontrolu,
* vedieť komunikovať, aby dieťa bolo schopné prostredníctvom slov vymenovať myšlienky, pocity a predstavy a tým vytvárať dôveru dieťaťa v ľudí okolo seba a s príjemnými pocitmi vyplývajúcej činnosti zdieľanej s ostatnými deťmi alebo dospelými,
* viesť dieťa k spolupráci a nájsť pri spoločnej činnosti rovnováhu medzi vlastnými potrebami a potrebami ostatných,
* venovať patričnú opateru dieťaťu, aby získalo tieto schopnosti zo strany učiteliek aj zo strany jeho rodičoch,
* uplatňovať a chrániť práva dieťaťa v spolupráci s rodinou.

Učebné osnovy

 Vymedzujú výchovno-vzdelávacie ciele a obsah výchovno-vzdelávacej činnosti v súlade so vzdelávacími štandardami.

Program je integrovaný do štyroch tematických okruhov: Ja som

 Ľudia

 Príroda

 Kultúra

Každý tematický okruh zahŕňa tri vzdelávacie oblasti rozvoja osobnosti dieťaťa:

* perceptuálno - motorickú
* kognitívnu
* sociálno – emocionálnu

Vzdelávacie oblasti v sebe zahŕňajú pohybovú, zdravotnú, poznávaciu, matematicko-logickú, jazykovú, komunikatívnu, etickú, vlasteneckú, dopravnú, informačnú, hudobnú, výtvarnú, literárnu, pracovnú, environmentálnu, mediálnu výchovu, výchovu k tvorivosti a oblasť predčitateľskej gramotnosti.

Špecifické ciele pre našu materskú školu: zúčastňovanie sa exkurzií, súťaží, naučiť sa chrániť svoje zdravie, starať sa o neho, pochopiť prečo je dôležité zdravo sa stravovať, naučiť sa chrániť životné prostredie v projektoch a aktivitách /napr. Týždeň zdravej výživy, Týždeň jablka – starostlivosť o zdravie, Deň mlieka, Vláčik Separáčik, Pijeme liečivé čaje, Pripravujeme si zdravé nátierky a šaláty, Ježkova záhrada, Život oviec na ovčine v Proči, Starostlivosť o vtáčiky v zime.../.